2017. gada Apvienotās Karalistes vispārējās vēlēšanas

2017. gada Apvienotās Karalistes vispārējās vēlēšanas notika 8. jūnijā. Tajās katrs vēlēšanu apgabals ievēlēja vienu deputātu Pārstāvju palātā, kas ir Apvienotās Karalistes parlamenta apakšpalāta. Pēc izmaiņām 2011. gadā, vēlēšanām bija jānotiek 2020. gada 7. maijā, bet 2017. gada 18. aprīlī premjerministres Terēzas Mejas izsludinātās izņēmuma vēlēšanas saņēma nepieciešamo divu trešdaļu atbalsta Pārstāvju palātā.

Lai gan Terēza Meja vēlēšanas izsludināja, lai iegūtu lielāku pārsvaru parlamentā Konservatīvajai partijai, rezultātā tā zaudēja 12 vietas, kā arī absolūto vairākumu parlamentā. Liberālie demokrāti zaudēja savu procentu daļu, bet ieguva 3 jaunas vietas, kamēr Skotu nacionālā partija zaudēja gan procentu daļu, gan 19 vietas. Apvienotās Karalistes neatkarības partijas procentu skaits samazinājās no 12.6% līdz 1.8%. Plaid Cymru ieguva vienu jaunu vietu, kopā iegūstot četras, Zaļā partija saglabāja savu vienu vietu. Ziemeļīrijā, Demokrātisko unionistu partija ieguva 10 vietas, Sinn Féin ieguva 7 un neatkarīgā Silvija Hermona saglabāja savu vietu. Konservatīvie saglabāja savu varu mazākuma parlamentā, ar atbalstu no Demokrātiskās unionistu partijas.

Apvienotās Karalistes izstāšanās no Eiropas Savienības tika prognozēta kā galvenā kampaņas sastāvdaļa, tomēr pēc diviem lieliem teroristu uzbrukumiem Mančestrā un Londonā, nacionālā drošība kļuva par lielāko problēmu kampaņas beigās.

 Rezultāti 

Pēc tam kad visi 650 vēlēšanu apgabali izsludināja rezultātus, tie bija:

+ ↓ 317 10  7 12 35 262 Konservatīvie DUP     LD SNP Leiboristi

 Partija Līderis Deputāti Balsis % ± % ± Konservatīvā partija Terēza Meja 317 48,8%  13 13 632 914 42,3% 5,4 Leiboristu partija Džeremijs Korbins 262 40,3%  30 12 874 985 40,0% 9,5 Skotu nacionālā partija Nikola Stērdžena 35 5,4%  21 977 569 3,0% 1,7 Liberālie demokrāti Tims Ferons 12 1,8%  4 2 371 772 7,4% 0,5 Demokrātisko unionistu partija Arlīna Fostere 10 1,5%  2 292 316 0,9% 0,3 Sinn Féin Gerijs Adamss 7 1,1%  3 238 915 0,7% 0,2 Plaid Cymru Lianna Vuda 4 0,6%  1 164 466 0,5% 0,1 Zaļā partija Džonatans BārtlijsKarolaina Lūkasa 1 0,2%   525 371 1,6% 2,1  Džons Berkovs 1 0,2%   34 299 0,1%   Silvija Hermona 1 0,2%   16 148 0,1%  Apvienotās Karalistes Neatkarības partija Pols Natals 0 0%  1 593 852 1,8% 10,8 Sociāldemokrātiskā un darba partija Kolums Īstvuds 0 0%  3 95 419 0,3%  Ulsteras Unionistu partija Robins Svanns 0 0%  2 83 280 0,3% 0,1 Ziemeļīrijas Alianses partija Naomi Longa 0 0%   64 553 0,2%  Citas partijas  0 0%   200 384 0,6% 0,3Kopā 650 100% 32 196 918

 Pirmsvēlēšanu aptaujas 

Aptaujas liecināja, ka 50 dienās no vēlēšanu izsludināšanas līdz vēlēšanām, popularitāti strauji zaudēja Apvienotās Karalistes Neatkarības partija (UKIP), un tās atbalstītāji galvenokārt gatavojās balsot par Konservatīvo partiju. Lai gan Konservatīvā partija saglabāja vadību, strauji savu popularitāti kapināja Leiboristu partija.

 Konservatīvā partija
 Leiboristu partija
 Liberālie demokrāti
 UKIP
 Skotu nacionālā partija

 Atsauces 

Kategorija:Vēlēšanas
Kategorija:Apvienotās Karalistes politika
Kategorija:2017. gads